**Få styr på dit byggeprojekt.**

Når du skal renovere eller bygge om kræver det professionel assistance. Det

kan have store konsekvenser for private boligejere, hvis de ikke benytter en

advokat i forbindelse med en renovering eller ombygning.

Konsekvenserne kan blandt andet være, at der opstår uenighed omkring

arbejdets kvalitet, afleveringstidspunkt, materialevalg og betalingstidspunkt,

såfremt det ikke er nøje reguleret i aftalen.

**Der bør indgås en entreprisekontrakt**

En entreprisekontrakt er kort sagt en generel betegnelse

for en aftale, der er indgået med en håndværker vedrørende

et byggeri. Der findes forskellige varianter af entreprisekontrakter

alt efter hvilken form for byggeri, der

er tale om.

Ved en totalentreprisekontrakt, som oftest

forekommer ved større tilbygninger, nybyggeri og andre

større byggeprojekter, har håndværkerfirmaet det fulde

ansvar for byggeriet. Her kan det dog alligevel være en

god idé at have en advokat og evt. en byggerådgiver med på sidelinjen,

således at man sikrer sig, at projektet forløber uden problemer, og at

arbejdet udføres håndværksmæssigt korrekt og i uden forsinkelser.

Ved mindre byggerier, såsom

renoveringsarbejder, er det ikke usædvanligt,

at der indgås flere fagentreprisekontrakter, hvor hver

håndværker har ansvaret for et konkret stykke arbejde.

Det kan være meget vanskeligt for en privatperson at holde

styr på processen, og også her er det en rigtig god idé at have en

advokat og eventuel byggerådgiver med både før og under processen.

**En god investering**

Et byggeprojekt er en investering i dit hus og din økonomi,

og på samme måde bør du også se advokatrådgivning

som en investering, hvor du undgår ekstraudgifter pga.

fejl og mangler samt eventuel forsinkelse. Advokaten

vil omhyggeligt sikre, at entreprisekontrakten er

entydig i dit favør, så der ikke opstår fortolkningstvivl,

hvilket i værste tilfælde kan ende i retten og

medføre en masse ærgerlige omkostninger.

Kontakt advokat Lonnie Nielsen, der er specialist i entrepriseret,

på <ln@BBFadvokater.dk> for nærmere.